Cerviña

A **cerviña** (***Asplenium scolopendrium***) é unha especie de fento do xénero botánico *Asplenium*, da familia da Aspleniaceae. A especie aparece frecuentemente incluída no xénero *Phyllitis* coa designación de ***Phyllitis scolopendrium*** (L.) Newman.

En Galiza é común a subespecie *Asplenium scolopendrium* subsp. *scolopendrium* preto dos regos e nos lugares sombrizos.

## Descrición e taxonomía 
Fento con frondes longas, con até 50–60&nbsp;cm de longo e 5–6&nbsp;cm de largura, enteiras e sen lóbulos. O raque é de cor castaña escura, espesa, con brillo ceroso. Nervios ben marcados, especialmente na páxina inferior do limbo.
Os soros son lineares, con 12–15&nbsp;mm de lonxitude, localizados na páxina inferior da fronde, inserido paralelamente aos nervios na parte distal, mais sen se aproximaren á marxe da fronde.

A especie clasifícase no xénero *Asplenium*, mais por ter frondes enteiras é por veces inserido no xénero *Phyllitis*. Aínda así, é un fento facilmente identificábel, pois as súas frondes non están divididas e subdivididas en segmentos, como ocorre na case totalidade das especies deste tipo. O rizoma é alargado, recuberto de páleas de cor castaña.
### Nome galego 
A cerviña (en portugués *língua cervina*) recibe outro nomes en galego coma: lingua cerviña, cervún, herba cervúa, lingua de cervo; e tamén *lingua de boi * e *herba dos escaldados *.

## Distribución 
Especie con distribución na Macaronesia e suroeste de Europa. Presente en todas as illas dos Azores, aínda que a raro na illa do Corvo. É común en toda Galiza.

## Hábitat 
miniatura|272px|Soros con esporas.

A cerviña é unha especie das áreas con elevada humidade atmosférica, preferindo *hábitats* sombrizos e abeirados, onde a humidade relativa do ar se aproxime frecuentemente á saturación. Medra en xeral por riba dos 400&nbsp;m de altitude (máis alto nas rexións con clima mediterráneo mais marcado, menos en rexións de clima atlántico, como Galiza), en cavorcos ou en bosques densos. Cando a humidade do ar é suficientemente elevada, presenta comportamento epilítico, medrando en fisuras de rochas, en especial nas fendas sombrizas das escoadas lava.

A dependencia en relación aos lugares sombrizos tornan a especie vulnerábel á deforestación, mais permite a súa sobrevivencia en asociación con especies invasoras, entre as cales está o pitósporo *Pittosporum undulatum*. O tamaño das súas frondes e a preferencia por háitats hiperhúmidos leva a que sexa frecuente a presenza de hepáticas epífilas sobre as plantas.

As poboacións de *A. scolopendrium* son polo xeral pouco numerosas e espalladas, aparecendo en xeral asociadas ás formacións máis densas da laurisilva ou das fragas higrófilas. É común a asociación da especie co pteridófito *Trichomanes speciosum* ( o fento frisado) e con diversos briófitos.

En Galiza medra dende o nivel do mar en noiros húmidos, lamazais e ribeiras, moitas veces en vales fondos ou cavorcos asociado a poboacións de loureiros; condicións semellantes ás laurisilvas.

## Usos 
En infusión, é utilizada contra a diarrea e para reducir as inflamacións intestinais. En gargarexos é útil contra as inflamacións da boca e da gorxa.

## Galería de imaxes 

Image:Phyllitis scolopendrium habitat.jpg|Hábitat e hábito.
Image:Phyllitis scolopendrium3.jpg|Un cultivar con frondes onduladas.
Image:Spiers harts tongue fern.JPG|Un espécime nun muro.
Image:Asplenium scolopendrium americanum.jpg|A variedade norteamericana.
Image:Asplenium scolopendrium.jpg|
Image:Illustration Asplenium scolopendrium0.jpg|Ilustración científica da cerviña (*Asplenium scolopendrium*).

## Notas 
## Véxase tamén 
### Bibliografía 
* Erik Sjögren, *Plantas e Flores dos Açores*. Edición do autor, 2001.
* Hyde, H. A., Wade, A. E., & Harrison, S. G. (1978). *Welsh Ferns*. National Museum of Wales (ISBN 0-7200-0210-9).
* Murakami, N., S. Nogami, M. Watanabe, K. Iwatsuki. 1999. Phylogeny of Aspleniaceae inferred from rbcL nucleotide sequences. *American Fern Journal* 89: 232-243.
### Ligazóns externas 
* Flora Europaea: *Asplenium scolopendrium*
* Flora de América do Norte: *Asplenium scolopendrium* var. *americanum* (”en inglés”)
* *Asplenium scolopendrium* na Base de datos de Biodiversidade dos Azores(”en portugués”)
* *Phyllitis scolopendrium*.